‘যমুনায় বিষ’ প্রসঙ্গে কেজরিকে ‘চালর্স শোভরাজ’ বলে তুলোধনা মোদির

নয়াদিল্লি: ‘যমুনায় বিষ মেশানো হচ্ছে’ (Yamuna is being poisoned) কেজরির(kejriwal) মারাত্মক অভিযোগকে ঘিরে তোলপাড় রাজ্য রাজনীতি। এবার আসরে নামলেন প্রধানমন্ত্রী নরেন্দ্র মোদি।

বুধবার প্রধানমন্ত্রী (Pm Narendra Modi) সরাসরি কেজরিকে সিরিয়াল কিলার ‘চালর্স শোভরাজের (Charles Sobhraj)

সঙ্গে তুলনা করেন। মোদি বলেন, পরাজয়ের ভয় আপদ মরিয়া হয়ে উঠেছে।

এদিন কার্তার নগরে প্রধানমন্ত্রীর জনসভা ছিল, সেখান থেকেই কেজরির বিরুদ্ধে সোচ্চার হন তিনি।

আরও পড়ুন: ‘ যমুনার জলে বিষ মেশাচ্ছে হরিয়ানা, মারাত্মক অভিযোগ কেজরি ও অতিশীর

মোদি বলেন, উনি সাধারণ মানুষের টাকা লুঠ করে শীশমহল তৈরি করেছেন। একবারও মানুষের কথা ভাবেননি। আর সেই কারণে মিথ্যাভাষণ ছড়াচ্ছেন তিনি। সাধারণ মানুষের অনুভূতির সঙ্গে খেলছে ‘আপদ’।

মোদি এদিন বলেন, আপনারা সকলেই চালর্স শোভরাজের নাম জানেন। তিনি একজন পরিচিত প্রতারক ছিলেন। তার কাজ ছিল নির্দোষ মানুষকে প্রতারণার ফাঁদে ফেলা। আর এই কাজে তিনি (চালর্স শোভরাজ) এতটাই পারদর্শী ছিলেন যে, প্রতিবারই মানুষ তার ফাঁদে পড়ত। কেজরিকে নিশানা করে মোদি বলেন, এই জন্য এই ধরনের লোকদের থেকে সতর্ক থাকতে হবে।

দিল্লির মানুষের কাছে এই সব অজুহাত দিয়ে, মিথ্যা ভাষণ দিয়ে আপদ তাদের সরকার চালাতে পারবে না।  মোদি বলেন, যে গত দুটি নির্বাচনের সময়, আপ যমুনা পরিষ্কারের প্রতিশ্রুতিতে ভোট চেয়েছিল এবং এখন বলছে যে এই ইস্যুতে ভোট পাওয়া যায় না।

যমুনার জলে বিষ নিয়ে মোদি বলেন, আপ এই কথা বলে পাপ করেছে, যা ইতিহাস মনে রাখবে। হরিয়ানা এবং দেশের মানুষ ভুলবে না। মোদি বলেন, আজ আপ যা বলেছে যা অতি লজ্জাজনক কথা। হরিয়ানা কি দিল্লি থেকে আলাদা? দিল্লিতে তাদের সন্তান এবং আত্মীয় নেই? তারা কি বিষ মেশাবে? তাদের নিজেদের মানুষ?”

মোদি বলেন, দিল্লির মানুষ, প্রধানমন্ত্রী নরেন্দ্র  মোদি, দূতাবাসের কূটনীতিকরা, রাজধানীতে থাকা বিচারকরা হরিয়ানার একই জল পান করেন। কেউ কি ভাবতে পারে যে মোদিকে বিষ দেওয়ার জন্য, হরিয়ানা বিজেপি জলে বিষ মিশিয়েছে? আপনি কী বলছেন? ভুল ক্ষমা করা ভারতীয়দের চরিত্রে আছে কিন্তু দিল্লি বা ভারত কেউই অসৎ উদ্দেশ্য নিয়ে করা পাপ ক্ষমা করে না’।

এদিকে কেজরির অভিযোগ, দিল্লির মানুষকে তৃষার্ত রাখার জন্য বিজেপি নোংরা রাজনীতি করছে।

দেখুন অন্য খবর: